ຕູນີເຊຍ ປະກາດ ພາວະສຸກເສີນ ຫຼັງຈາກ ເຫດລະເບີດ ສັງຫານ 12 ຄົນ ໃນລົດເມ 
ລະເບີດດັ່ງກ່າວ​ໄດ້ຖືກລົດເມຄັນໜຶ່ງ ທີ່ບັນທຸກສະມາຊິກໜ່ວຍອາລັກຂາ ປະທານາທິບໍດີ ຢູ່ຖະໜົນຫຼວງ ໃນ​ເຂດໃຈກາງນະຄອນຫຼວງຕູນີສ.
ປະທານາທິບໍດີ ຕູນີເຊຍ ທ່ານ ບີຈີ ຄາອີດ ແອັສເຊັບຊີ ເປີດ ກອງປະຊຸມສຸກເສີນກັບສະພາຄວາມໝັ້ນຄົງຂອງທ່ານ ໃນ ວັນພຸດມື້ນີ້ ມື້ໜຶ່ງຫຼັງຈາກເຫດລະເບີດແຕກ ທີ່ໄດ້ສັງຫານ ຢ່າງໜ້ອຍ 12 ຄົນ ຢູ່ໃນນະຄອນຫຼວງຂອງປະເທດ ລະເບີດດັ່ງກ່າວໄດ້ຖືກລົດເມຄັນໜຶ່ງ ທີ່ບັນທຸກສະມາຊິກໜ່ວຍ ອາລັກ ຂາປະທານາທິບໍດີ ຢູ່ຖະໜົນຫຼວງທີ່ມີຕົ້ນໄມ້ລຽງລາຍຢູ່ ຕາມແຄມທາງ ໃນເຂດໃຈກາງນະຄອນຫຼວງຕູນີສ ແຫຼ່ງຂ່າວ ຈາກໜ່ວຍຮັກສາຄວາມປອດໄພ ແລະ ທຳນຽບປະທານາທິບໍດີ ກ່າວວ່າ ເຫດລະເບີດດັ່ງກ່າວ ແມ່ນເປັນການໂຈມຕີ ແລະຍັງບໍ່ ທັນຈະແຈ້ງ ໃນທັນທີເທື່ອວ່າ ມັນກ່ຽວພັນກັບການວາງລະເບີດ ຫຼື ການຍິງໂຈມຕີລົດເມກັນແທ້ ທ່ານ ແອັສເຊັບຊີ ໄດ້ປະກາດພາວະສຸກເສີນ ເປັນເວລາ 30 ມື້ ໃນຕູນີເຊຍ ແລະນະຄອນ ຫຼວງຕູນິສ ແມ່ນຢູ່ພາຍໃຕ້ຄຳສັ່ງ ຫ້າມອອກ ນອກເຮືອນ ໃນຍາມກາງຄືນ ໃນການກ່າວຖະແຫລງຜ່ານໂທລະພາບແຫ່ງຊາດ ເມື່ອຕອນແລງວັນອັງຄານວານນີ້ ທ່ານ ກ່າວວ່າ ຕູນີເຊຍ ແມ່ນ  ແລະ ໄດ້ຮຽກຮ້ອງ ນາໆຊາດ ໃຫ້ການຮ່ວມມື ເພື່ອຕໍ່ຕ້ານພວກຫົວຮຸນແຮງຈັດ ທີ່ໄດ້ທຳການໂຈມຕີ ຢ່າງຮ້າຍ ແຮງ ເມື່ອສອງສາມອາທິດຜ່ານມານີ້ ທ່ານເວົ້າວ່າ ເລຂາທິການໃຫຍ່ອົງການສະຫະປະຊາຊາດ ທ່ານ ພັນ ກີມູນ ແລະ ສະພາຄວາມໝັ້ນຄົງ ອົງການສະຫະປະຊາຊາດ ໄດ້ປະນາມການໂຈມຕີດັ່ງກ່າວ ແລະ ໄດ້ສະແດງການສະໜັບ ສະໜູນແກ່ຕູນີເຊຍ ສະພາຄວາມໝັ້ນຄົງ ກ່າວໃນຖະແຫລງການສະບັບໜຶ່ງ ວ່າ ເຫດລະເບີດດັ່ງກ່າວ ມີຂຶ້ນ 10 ມື້ຫຼັງຈາກອຳນາດການປົກຄອງ ໄດ້ຍົກລະດັບການເຕືອນ ໄພໃຫ້ສູງຂຶ້ນ ຢູ່ໃນນະຄອນຫຼວງ ແລະ ໄດ້ສົ່ງກອງກຳລັງຮັກສາຄວາມປອດໄພ ອອກໄປ ປະຈຳການ ໃນຈຳນວນຫລວງຫຼາຍ ທີ່ຜິດປົກກະຕິ